《傅检讨席上得乐字》
明代·陆釴

西飞白日谁能缚，岁月长驱蛇赴壑。
今日梨花族零落，昨日红颜已消索。
江头柳丝浑绰约，儿女要肢不胜弱。
水面凫珣白雪毛，云中冠盖黄金阁。
风和云暖万物遂，闭门不出真大错。
君看杨花在苑墙，朝来飞作谁家泊。
上蔡黄犬宁复来，银海玉鱼那更跃。
高歌取酒为君酌，东牛未胜西邻禴。
花外铜壶两箭多，天边碧瓦烟光薄。
青春留连笑语传，高情正作蓬麻托。
开图指点认前辈，正始风流宛如昨。
已知叔夜不自堪，应放祖生先我着。
功名得失非所愕，世事浮云付辽漠。
敬言森然敛挥霍，亦复大语相唯诺。
忘情不复鼓胡咙，百事倾倒何其乐。

作者简介：陆釴（1495年-1534年），字举之，号少石子。浙江鄞县人。明正德十六年（1521年）杨维聪榜进士第二人。授翰林编修。嘉靖初年，“大礼”议起，陆釴以忤当权者被贬为湖广佥事，转山东副使督学政。当时，山东无通志，陆釴叹道：“周公孔子，百世之师，六经斯文之祖，泰山五岳之宗，此一方文献，而天下古今事备焉，志奚可废。”乃编辑成书。而陆釴由此患病去世。陆釴他锐志问学，尽览经史百家，为文奥衍宏畅，诗则温醇而典婉，有晋唐之风。著有《少石子集》十三卷等。